Кваліфікацыя_да_чэмпіянату_свету_па_снукеры_2014
Шосты дзень (13 красавіка)
13 красавіка былі разыграны астанія восем пуцёвак у заключны раўнд кваліфікацыі да сусветнага чэмпіянату. Мартын Гоўлд, які разграміў Мічэла Трэвіса ў папярэднім раўндзе, гуляў з бразільцам Ігарам Фігейрэду, які ніколі не праходзіў далей за 1/32 фіналу рэйтынгавых турніраў. Гоўлд моцна пачаў паядынак з брэйкаў у 134 і 94 балы, пасля чаго дамінаваў у трэцяй партыі і выйграў чацвёрты фрэйм на апошнім чорным шары. Пасля перапынку ён працягваў ціснуць бразільскага іграка, выйграўшы яшчэ чатыры партыі з найвышэйшай серыяй у 43 ачкі, і зрабіў лік 8:0. Фігейрэду сумеў не сысці на перапынак паміж сесіямі без аніводнага ачка і ўзяў верх у дзявятым фрэйме з пераможнай серыяй у 33 балы. У другой сесіі Мартын дазволіў праціўніку набраць толькі 12 ачкоў і з найвышэйшым брэйкам у 38 балаў выйграў дзве апошнія партыі і скончыў другі паядынак запар з лікам 10:1. Мэцью Сэлт, які дэбютаваў у Крусібле ў 2013 годзе, гуляў супраць тайскага іграка Цепчаі Ун-Ну. Сэлт перамог у першым фрэйме з серыямі ў 61 і 31 ачко, пасля чаго Ун-Ну зраўняў лік з брэйкамі ў 41 і 66 балаў. Брытанец выканаў сэнчуры, 104 ачкі, у наступнай партыі, але Цепчая выйграў чацвёрты фрэйм на каляровых шарах. Мэцью зноў выйшаў наперад, узяўшы верх у двух наступных фрэймах з брэйкамі ў 96 і 45 балаў, пасля чаго спробы снукерыста з Тайланда выдрапаць сёмую партыю не скончыліся поспехам, і лік стаў 5:2. Сэлт выйграў наступны фрэйм з серыяй у 65 ачкоў, пасля чаго аформіў перамогу на каляровых шарах у заключнай партыі першай сесіі і зрабіў лік 7:2. Пасля брэйка ў 32 балы ў дзясятым фрэйме англічанін павёў з лікам 48:24, пазней давёўшы партыю да перамогі, а адзінаццатая партыя таксама дасталася Сэлту, дзякуючы некалькім выніковым падыходам да стала. Пры ліку 9:2 Мэцью пачаў дванаццаты фрэйм з паўсоценнай серыі, 56 ачкоў, пасля чаго Цепчая зрабіў спробу адказаць зваротным брэйкам, але спыніўся на 44 балах, а падыход у 20 ачкоў прынёс брытанскаму іграку перамогу з лікам 10:2 і месца ў апошнім кваліфікацыйным крузе. Робін Хал з Фінляндыі, які апошні раз гуляў на чэмпіянаце свету ў 2002 годзе, сустракаўся з Янам Бэрнсам, які перамог Джымі Уайта ў другім матчы кваліфікацыі. Ян упэўнена ўвайшоў у гульню, павёўшы 2:0 з найвышэйшым брэйкам у 50 ачкоў, пасля чаго выканаў выдатную серыю ў 132 балы ў трэцяй партыі. 39-гадовы Робін Хал здолеў зраўняць лік у матчы, таксама выйграўшы тры фрэймы запар з найвышэйшым брэйкам у 30 балаў. Прадстаўнік Фінляндыі пачаў сёмую партыю з серыі ў 38 ачкоў, а пазней давёў фрэйм да перамогі на каляровых шарах і выйшаў наперад з лікам 4:3. Бэрнс выйграў наступную партыю з хуткай серыяй у 80 балаў, але пры ліку 26:58 у дзявятым фрэйме Робін здзейсніў клірэнс у 35 ачкоў і зрабіў лік 5:4 на сваю карысць пасля першай паловы паядынку. Хал узяў стартавую партую на каляровых шарах, а ў адзінаццатым фрэйме сумеў адыграцца паля ліку 8:58, выканаўшы пераможны брэйк у 58 ачкоў і зрабіўшы лік 7:4. Пасля гэтага ён прадэманстраваў выдатную сярыйнасць у трох наступных партыях і з серыямі ў 133, 86 і 92 давёў матч да перамогі з лікам 10:4. 96-ы сеяны турніру Сцюарт Кэрынгтан гуляў супраць фіналіста чэмпіянату свету 1995 года Найджэла Бонда. Кэрынгтан адкрыў лік у матчы з брэйкам у 70 балаў, пасля чаго 48-гадовы снукерыст зраўняў лік. Сцюарт пакінуў за сабой тры наступныя фрэймы з вышэйшымі серыямі ў 98 і 68 ачкоў, павёўшы 4:1. Пасля гэтага ігракі абмяняліся партыямі, а Найджэл узяў два апошнія фрэймы сесіі з падыходамі ў 37 і 38 балаў і скараціў адставанне да ліку 4:5. 23-гадовы Кэрынгтан выйграў дзясятую партыю з пераможным брэйкам у 46 ачкоў, а Найджэл Бонд перамог у адзінаццатым фрэйме з серыяй у 42 балы. Пры ліку 6:5 на сваю карысць Сцюарт выдатна правёў чатыры партыі запар і з падыходамі ў 42, 113, 92 і 43 ачкі скончыў паядынак з вынікам 10:5 на сваю карысць, упершыню ў сваёй кар’еры выйшаўшы ў заключны этап кваліфікацыі да чэмпіянату свету. 38-гадовы шатландзец Джэймі Бёрнэт сустракаўся с кітайскім снукерыстам Цаа Юйпэнам. Бёрнэт узяў першы фрэйм з падыходамі ў 44 і 25 ачкоў, а яго сапернік выйграў дзве наступныя партыі з найвышэйшай серыяй у 42 ачкі. Джэймі зраўняў лік, дзякуючы пераможнаму брэйку ў 47 балаў у чацвёртым фрэйме, пасля чаго кітаец перамог у пятай партыі на каляровых шарах і ў шостай — з серыяй у 45 ачкоў. Шатландскі ігрок зноў сумеў зраўняць лік з дапамогай брэйкаў у 49 і 57 балаў у сёмым і восьмым фрэймах, а таксама выйграў апошнюю партыю першай сесіі з серыяй у 42 ачкі і выйшаў наперад з лікам 5:4. Цаа Юйпэн пачаў дзясятую партыю з падыхода ў 44 бала, на што яго апанент адказаў серыяй у 45 ачкоў, а пры ліку 44:45 кітайскі ігрок выканаў пераможны брэйк у 33 балы і зрабіў лік 5:5. Саступаючы 5:47 у адзінаццатым фрэйме Бёрнэт сумеў выдрапаць ачко на апошнім шары і зноў выйшаў наперад, а таксама дамінаваў у трох наступных партыях з найвышэйшай серыяй у 48 ачкоў, дазволіўшы саперніку набраць толькі 22 балы, і лік у матчы стаў 9:5 на карысць брытанца. Юйпэн перамог у двух наступных фрэймах з брэйкамі ў 56 і 91 ачко, пасля чаго выйграў і семнаццатую партыю з двума падыходамі ў 41 бал і скараціў адставнне да аднаго ачка. Ён пачаў атаку у васемнаццатай партыі з надзеяй зраўняць лік і вывесці паядынак у вырашальны фрэйм, але спыніўся на 22 балах, пасля чаго Джэймі Бёрнэт зрабіў падыход у 11 ачкоў і пераможную серыю ў 68 балаў і выйшаў у чацвёрты кваліфікацыны раўнд з лікам 10:8. Апанентам Марка Джойса, які дайшоў да чвэрцьфінальнай стадыі на турніры World Open 2014, стаў 75-ы сеяны чэмпіянату 24-гадовы Майкл Уослі. У пачатку паядынку ігракі абмяняліся партыямі, а трэці фрэйм Джойс пачаў з падыхода ў 42 ачкі, пасля чаго павялічыў сваю перавагу, але Уослі адказаў зваротнай серыяй у 42, зрабіўшы лік 56:59, але Марк выйграў партыю на каляровых шарах. Майкл дамінаваў у двух наступных фрэймах, выйшаўшы наперад з лікам 3:2, пасля чаго ўзяў шостую партыю з паўсоценнай серыяй, 51, і ўпэўнена перамог у сёмым фрэйме, адарваўшыся ад апанента на тры ачкі. Пазней Джойс выйграў наступную партыю на каляровых шарах і зрабіў лік 3:5, а ў дзявятым фрэйме зацягнулася тактычная дуэль. 37-ы нумар пасеву пры ліку 4:19 атрымаў шанец і пачаў атаку, аформіўшы брэйк у 53 балы, але Уослі сумеў зарабіць 12 штрафных ачкоў і клірэнсам у 32 ачкі скончыў партыю перамогай. Другую сесію Марк пачаў з узяцця фрэйма з двума падыходамі ў 32 балы, а ў адзінаццатым фрэйме адказаў на серыю ў 43 ачкі Майкла брэйкам у 50 балаў і давёў партыю да перамогі на каляровых шарах, скараціўшы адставанне да ліку 5:6. Уослі пакінуў за сабой дванаццаты фрэйм, зачысціўшы ўсе каляровыя шары пры ліку 40:55, а яго сапернік дамінаваў у трынаццатай партыі і зноў скараціў адставанне да аднаго ачка. Майкл здзейсніў падыход у 51 бал у пачатку наступнага фрэйма, але Джойс адказаў серыяй у 46 ачкоў, а пазней выйшаў наперад з лікам 61:51, але не змог перашкодзіць праціўніку выйграць партыю на каляровых шарах і зрабіць лік 8:6. Уослі ўзяў і наступны фрэйм з серыяй у 54 ачкі, а на старце шаснаццатай партыі Марк Джойс зрабіў брэйк у 46 балаў і павялічыў лік да 58:0, але Майкл здолеў выйграць трэці запар фрэйм з падыходамі ў 30 і 40 ачкоў, а разам з ім і матч з лікам 10:6, выйшаўшы ў апошні раўнд кваліфікацыі на 17-га сеянага Роберта Мілкінса. Паўфіналіст адкрытага чэмпіянату Індыі 2013 года Робі Уільямс сустракаўся з 63-м нумарам пасеву індыйскім снукерыстам Панкаям Адвані. Уільямс больш упэўнена пачаў матч, выйграўшы стартавую партыю, але Адвані адразу зраўняў лік з брэйкам у 78 балаў. Трэці фрэйм англічанін выйграў на каляровых шарах, а Панкай пакінуў за сабой чацвёрты з вышэйшай серыяй у 42 ачкі. У пачатку пятай партыі Робі набраў 32 бала, а пазней пакінуў за сабой фрэйм з пераможным брэйкам у 51 ачко, пасля чаго індыец зноў здолеў выраўнаваць лік з дапамогай серыі ў 73 бала. З паўсоценным брэйкам, 50, брытанскі снукерыст у чацвёрты раз выйшаў наперад у матчы, але восьмая партыя засталася за Панкаям, які перамог на каляровых. У пачатку заключнага фрэйма першай паловы паядынку Робі Уільямс аформіў серыю ў 40 ачкоў, але азіят набраў 42 балы за падыход і, забіўшы апошнія жоўты, зялёны і руды, зрабіў лік 56:40 на сваю карысць. Пасля гэтага 67-ы сеяны забіў сіні шар і зарабіў 6 штрафных балаў з-за памылкі саперніка на ружовым шары, але Адвані адправіў перадапошні каляровы ў лузу і ўпершыню ў матчы выйшаў наперад з лікам 5:4 перад перапынкам. У пачатку другой часткі матча Панкай дамінаваў у дзясятай і адзінаццатай партыях і зрабіў лік 7:4, пасля чаго Уільямс выйграў наступны фрэйм з брэйкам у 62 ачкі. Англічанін скараціў адставанне да адной партыі, забіўшы апошні руды шар у трынаццатым фрэйме, а з серыяй у 56 балаў у наступным зраўняў лік. Далей Робі дамінаваў каля стала, выйграўшы пятнаццаты фрэйм з брэйкам у 67 ачкоў, шаснаццаты — з падыходамі ў 31 і 42 ачкі і семнаццаты — з серыяй у 56 балаў, і, такім чынам, узяў шэсць партый запар, здабыўшы перамогу ў матчы з лікам 10:7. Апошнім паядынкам, які завяршыўся ў шосты гульнявы дзень, стала сустрэча 44-гадовага Джо Свэйла з Паўночнай Ірландыі і 21-гадовага Лі Яня з Кітая. Свэйл выйграў стартавы фрэйм з серыямі ў 43 і 31 ачко, а яго сапернік зраўняў лік, выканаўшы сэнчуры ў 112. Трэцюю партыю Джо выйграў, дзякуючы некалькім падыходам, але Лі дамінаваў у наступным фрэйме, зрабіўшы лік 2:2. Снукерыст з Паўночнай Ірландыі ўпэўнена атрымаў перамогу ў наступнай партыі, пасля чаго выйграў доўгі шосты фрэйм, забіўшы ўсе каляровыя шары. З брэйкам у 45 балаў ён давёў сваю перавагу да ліку 5:2, але кітаец скараціў адставанне да двух ачкоў з дапамогай паўсоценнай серыі — 52. Апошні фрэйм сесіі застаўся за Свэйлам, які забяспечыў сабе ўпэўненае лідарства да канца другой паловы матча. Пры ліку 3:6 Лі Янь здолеў выйграць тры доўгія партыі запар з найвышэйшым брэйкам у 37 балаў, і лік у матчы стаў роўным — 6:6. Больш дасведчаны ігрок сумеў узяць сябе ў рукі і перамог у трынаццатым фрэйме на каляровых шарах, а таксама адыграўся пасля ліку 0:35 у наступнай партыі і зноў павялічыў сваю перавагу да двух ачкоў. Янь пакінуў за сабой пятнаццаты фрэйм, пасля чаго выйграў і наступную партыю з брэйкам у 50 балаў і зрабіў лік у матчы 8:8. Кітайскі ігрок дамінаваў у семнаццатым фрэйме, упершыню выйшаўшы наперад у паядынку, а, здзейсніўшы серыю ў 45 ачкоў у наступнай партыі, сумеў давесці яе да перамогі і выйграў чацвёртае запар ачко і матч з лікам 10:8.